Diari Oficial de la Generalitat Valenciana


Sumari del DOGV 4531, del 26-06-2003 (2003/7587)

Notificació a Alquileres Villa Bernidorm, SL. Expedient número 160/2002-A.
--------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7587


Organisme emissor
:   Agència Valenciana del Turisme

Tipus de document
:   Anunci

Notificació a Alquileres Villa Bernidorm, SL. Expedient número 160/2002-A. [2003/M7587]
  
Per no haver sigut possible notificar de forma personal i directa a l'interessat la resolució del president executiu de l'Agència Valenciana del Turisme de data 29 d'abril de 2003, que desestimava el recurs d'alçada interposat per Juan Balasategui Forrat en nom i representació d'Alquileres Villa Benidorm, SL, recaiguda en l'expedient sancionador 160/2002-A incoat a Alquileres Villa Benidorm, SL, es procedix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de juny de 2003.- El president executiu: Roc Gregori i Aznar.
  
Amb data 29 d'abril de 2003, el president executiu de l'Agència Valenciana del Turisme ha dictat la resolució següent:
  
Resolució del president executiu de l'Agència Valenciana del Turisme per la qual es desestima el recurs d'alçada interposat per Alquileres Villa Benidorm, SL, com a titular de l'establiment Agencia Villa Benidorm
  
Vist el recurs d'alçada interposat per Juan Balasategui Forrat, en representació d'Alquileres Villa Benidorm, SL, titular d'Agencia Villa Benidorm, contra la Resolució sancionadora del cap del Servici Territorial de Turisme d'Alacant de data 19 de desembre de 2002.
  
Fets
  
1. El cap del Servei Territorial de Turisme d'Alacant, en la resolució sancionadora citada, va imposar a la recurrent, en virtut de la denúncia presentada per l'Associació Empresarial d'Agències de Viatges de Benidorm, en data 21 de maig de 2002, i de l'acta d'inspecció número 47/2002-B, de data 28 de maig de 2002, una sanció de multa de mil huit-cents euros (1.800 EUR), per infracció a la normativa turística, en comercialitzar en l'establiment diversos programes d'un dia organitzats per l'agència de viatges Central de Excursiones, SL, activitat pròpia d'agències de viatges, sense estar en possessió del títol llicència atorgat per l'administració de turisme, les circumstàncies de la qual consten en la resolució i es donen per reproduïdes.
  
2. Contra esta resolució, Juan Balasategui Forrat, en nom i representació d'Alquileres Villa Benidorm, SL, titular d'Agencia Villa Benidorm, va interposar recurs d'alçada en què sol·licitava que s'anul·lara la sanció imposada, en ser injusta, basant-se en les al·legacions següents que a continuació, de forma succinta s'exposen:
  
- Que Alquileres Villa Benidorm, SL mai no havia venut cap excursió programada per l'Agencia Central de Excursions, sense que l'Associació Empresarial d'Agències de Viatge de Benidorm (AVIBE) puga demostrar cap irregularitat en no ser certa.
  
- Que la dada justificada del número d'assignat és aclaridora i demostrada amb documents.
  
- Que AVIBE no ha pogut demostrar que pertanguera a Villa Benidorm, SL o que venguera eixe producte en eixa oficina.
  
- Que la publicitat d'un producte en un aparador no significa sempre que el producte es venga en el seu interior.
  
Fonaments jurídics
  
1. L'article 1 del Decret 20/1997, d'11 de febrer, del Govern Valencià, que aprova el Reglament d'Agències de Viatges de la Comunitat Valenciana, establix:
  
«1. Tenen la consideració d'agències de viatges les persones físiques o jurídiques que, en possessió de títol llicència corresponent, es dediquen professionalment i comercialment a l'exercici d'activitats de mediació i/o organització de serveis turístics, i poden utilitzar mitjans propis en la prestació d'estos.
  
2. La condició legal i la denominació d'agències de viatges queda reservada exclusivament a les que es referix l'apartat anterior.
  
Els termes ?viatge- o ?viatges- i les seues traduccions a altres idiomes, només podran utilitzar-se pels que tinguen la condició legal d'agència de viatges com tot o part del títol o subtítol que retole les seues activitats».
  
2. L'article 2 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, establix que:
  
«1. Són objecte o fins propis de les agències de viatges, amb exclusivitat, els següents:
  
a) La mediació en la venda de bitllets o reserves de places en tota classe de mitjans de transports, així com la reserva d'habitacions i servicis en les empreses turísticament i particularment en els establiments d'allotjaments turístics.
  
b) L'organització i venda dels denominats ?viatges combinats?, definits en l'article 2.1 de la Llei 21/1995, de 6 de juliol, Reguladora dels Viatges Combinats.
  
c) L'organització i venda dels denominats ?programes d'un dia?. S'entendrà a este efecte per ?programa d'un dia- el conjunt de servicis turístics oferit per l'agència o projectat a sol·licitud del client a un preu global preestablit quan no incloga els elements propis d'un ?viatge combinat?.
  
d) L'actuació com a representant d'altres agències nacionals o estrangeres per a la prestació, en el seu nom i a la clientela d'estes, de qualsevol dels servicis enumerats en el present article.
  
2. L'exercici de les activitats a què es referix l'apartat anterior estarà exclusivament reservat a les agències de viatges.
  
Això sense perjuí de la facultat conferida per la legislació vigent a transportistes, hotelers i altres empreses turístiques per a contractar directament amb els clients la prestació dels seus propis servicis. (...)».
  
L'article 4 del citat Decret 20/1997, d'11 de febrer, establix la documentació a presentar juntament amb la sol·licitud per a l'atorgament del títol llicència d'agències de viatges.
  
3. Els fets constatats consistents en l'exercici de l'activitat d'agència de viatges sense títol llicència es troben tipificats en l'article 28 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges, que disposa:
  
«L'oferta, realització o publicitat, per qualsevol mitjà de difusió, de les activitats pròpies de les agències de viatges sense estar en possessió del corresponent títol llicència, serà sancionada administrativament de conformitat amb la Llei de la Generalitat Valenciana 1/1989, de 2 de març, per la qual s'establix el règim d'inspecció i procediment en matèria de disciplina turística».
  
4. L'article 52.1 de la Llei 3/1998, de 21 de maig, de Turisme de la Comunitat Valenciana establix que constituïx infracció molt greu:
  
«L'exercici d'una activitat turística sense l'autorització, habilitació o títol administratius requerits».
  
5. Durant la tramitació de l'expedient ha quedat acreditat que s'han vulnerat els articles mencionats en els fonaments de dret anteriors, en comercialitzar l'establiment Agencia Villa Benidorm, siti al carrer de Conca, Edificis Gemelos, 4 ?T.2, de Benidorm, diversos programes d'un dia organitzats per l'agència de viatges Central de Excursiones, SL, sense estar en possessió del títol llicència atorgat per l'administració de Turisme per a exercir l'activitat de agència de viatges, la qual cosa suposa una infracció administrativa de caràcter molt greu.
  
En efecte, segons l'acta alçada per l'inspector de Turisme amb data 28 de maig de 2002, si bé en el citat establiment es realitza activitat de canvi de moneda i comercialització d'entrades per a diferents espectacles públics, es porten a terme a més activitats pròpies d'una agència de viatges. Segons la dita acta, el local comercialitza ?programes d'un dia- organitzats per Central d'Excursions, SL, que proporciona programes/fullets i els bons i títols suficients per a la seua venda en el propi establiment, i es comprova que el mateix posseïx talonari de bons de viatger en què consta el número 602 assignat per Central de Excursiones, SL a l'establiment.
  
Esta activitat de comercialització de ?programes d'un dia?, és exclusiva d'una agència de viatges legalment autoritzada, i per tant no pot realitzar-se per una entitat mercantil que no tinga tal autorització, com ocorre en el cas present.
  
Les al·legacions efectuades per la recurrent són reproducció de les ja formulades durant la tramitació de l'expedient, i no aconseguixen desvirtuar el contingut de la resolució sancionadora del cap del Servei Territorial de Turisme d'Alacant de 19 de desembre de 2002. En efecte, tal com ja establix la citada resolució, l'establiment Viajes Beniplaya va estar autoritzat fins al 13 de març de 2000 (data en què va causar baixa) al carrer de Girona, número 18, Edifici Els Cavalls, 1 - número 4, sense que això afecte de cap manera l'activitat que actualment i en un altre domicili realitza la recurrent, tal com s'acredita en l'acta d'inspecció.
  
Per tot això, és procedent desestimar el recurs d'alçada interposat contra la Resolució sancionadora del cap del Servei Territorial de Turisme d'Alacant de 19 de desembre de 2002, i confirmar esta en tots els seus extrems.
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
Desestimar el recurs d'alçada interposat per Juan Balasategui Forrat, en nom i representació d'Alquileres Villa Benidorm, SL, titular de l'establiment Agencia Villa Benidorm, contra la Resolució sancionadora del cap del Servei Territorial de Turisme d'Alacant, de data 19 de desembre de 2002, confirmant esta en tots els seus extrems.
  
Contra la present resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius d'Alacant o del domicili del recurrent, a la seua elecció, dins del termini de dos mesos, comptadors des de l'endemà de la recepció d'esta, d'acord amb el que establixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 10 de juny de 2003.- El president executiu: Roc Gregori i Aznar.